16. Կենտրոնական բանկի խորհրդի կողմից կառավարչի գրանցման և լիցենզիայի տրամադրման, ինչպես նաև ներդրումային ընկերությունը` որպես կառավարիչ վերագրանցելու և վերալիցենզավորելու մասին որոշում կայացվելու դեպքում Կենտրոնական բանկը, այդ որոշումը կայացվելու պահից` 5 աշխատանքային օրվա ընթացքում, կառավարչին է հանձնում կառավարչի գրանցման վկայականը՝ համաձայն սույն կանոնակարգի Հավելված 10-ի և լիցենզիան` համաձայն սույն կանոնակարգի Հավելված 11-ի: Ընդ որում, սույն կետով նախատեսված որոշման հետ միաժամանակ կառավարչին ծառայության (ծառայությունների) մատուցման թույլտվություն տրամադրվելու դեպքում լիցենզիայում նշվում է թույլատրված ծառայությունը (ծառայությունները): Ներդրումային ընկերությունը` որպես կառավարիչ վերագրանցելու և վերալիցենզավորելու դեպքում լիցենզիայում նշվում է նաև այն ծառայությունը (ծառայությունները), որի համար նախկինում ներդրումային ընկերությունն ստացել է լիցենզիա և որոնք իրավասու է իրականացնել որպես կառավարիչ: